גלעד רותם

גלעד רותם (נולד בשנת 1980) הוא רופא וטריאתלט ישראלי המתמקד בתחרויות איש הברזל והוא הישראלי הראשון שירד מגבול 9 השעות באיש הברזל. הוא אלוף ישראמן (2010) ואלוף ישראל בחצי איש ברזל (2009 ו-2010). רותם מחזיק בזמן המהיר ביותר לישראלי במרחק איש הברזל.

ביוגרפיה 
רותם החל את דרכו בענף השחיה והשתתף לראשונה בתחרות טריאתלון בגיל 17. בגיל 18 בחר להתגייס לשירות קרבי וויתר על אפשרות להיות ספורטאי מצטיין בענף. לאחר שירותו הצבאי כקצין ביחידה מובחרת, למד תואר ראשון בהנדסת תעשייה וביולוגיה באוניברסיטת תל אביב. בשנת 2008, במקביל לתחילת השתתפותו בתחרויות איש ברזל, החל בלימודי רפואה בטכניון, אותם סיים בשנת 2014.

הישגים בולטים

2009
 איירון-מן אוסטריה: מקום 13 כללי ו-1 בקבוצת הגיל בזמן 8:43:09 שעות. בכך היה לטריאתלט הישראלי הראשון שירד מגבול 9 השעות בתחרות למרחק איש ברזל.
 אליפות העולם באיש הברזל בהוואי: מקום 41 כללי ו- 2 בקבוצת הגיל שלו (29-25) בתוצאה 9:09:14 שעות.
 אליפות ישראל בחצי איש ברזל (כנרת): מקום ראשון

2010
 אליפות אירופה באיש ברזל בפרנקפורט: מקום 13 כללי ו-1 בקטגוריית הגיל.
 ישראמן באילת: מקום ראשון בתוצאה 9:24:40 שעות.
 אליפות ישראל בחצי איש ברזל (כנרת): מקום ראשון.
 אלוף ישראל בדואתלון.

2011
 Challenge Roth בגרמניה: מקום 7 כללי בזמן 8:20:11 שעות. זהו הזמן המהיר ביותר לישראלי במרחק איש הברזל.
 ישראמן: מקום ראשון בתחרות חצי איש ברזל בשיא מסלול חדש 4:28:14 שעות.

קישורים חיצוניים 
 
 סיפור לשבת – גלעד רותם כותב על אוסטריה, טריאתלון איש ברזל, באתר שוונג 17 ביולי 2009
 
 
 
 ספורטאי השבוע | גלעד רותם, באתר שוונג 26 בדצמבר 2013
  גלעד רותם, תחרות איש הברזל בהוואי, 2010
  גלעד רותם, תחרות איש הברזל באילת, 2010

הערות שוליים

טריאתלטים ישראלים
רופאים ישראלים
בוגרי אוניברסיטת תל אביב
בעלי תואר דוקטור לרפואה מהטכניון - מכון טכנולוגי לישראל
ישראלים שנולדו ב-1980